Liepalotų pradinė mokykla

Liepalotų pradinė mokykla buvo Liepalotų kaime (Biržų rajonas).

Istorija

Mokykla veikė 1940–1947 m. Ji buvo įkurta ūkininkų Kėželių namuose. Viename namo gale gyveno šeimininkai su vaikais, kitame buvo mokykla ir gyveno mokytojai. Mokyklą lankė vaikai iš Liepalotų ir aplinkinių Ageniškio, Ažubalių, Striošių, Neciūnų, Rudėnų, Paskevitiškio, Semeniškių, Čigų kaimų. Iš viso mokyklą lankė per 30 vaikų. Mokykloje buvo mokoma gimtosios kalbos, aritmetikos, geografijos, piešimo, dainavimo. Kaimo gyventojų Jakubėnų šeimą ištrėmus į Sibirą mokykla perkelta į jų namus. 1947 m. mokykla uždaryta. Ją lankę vaikai mokslus toliau tęsė Laužadiškio ar Būginių mokyklose.

Šaltiniai

Biržų rajono savivaldybės mokyklos